Source: https://www.velky-krtis.sk/vzn-mesta.phtml?id_menu=13822&module_action__25909__id_vzn=18207&module_action__25909__year=2016
Timestamp: 2019-07-23 06:50:23+00:00

Document:
Všeobecne záväzné nariadenie Mesta Veľký Krtíš č. 7/2016 o určovaní a zmenách názvov ulíc a iných verejných priestranstiev, o určovaní súpisných a orientačných čísel na území Mesta Veľký Krtíš
Mestské zastupiteľstvo vo Veľkom Krtíši na základe ustanovenia § 2b ods. 1 zákona SNR č. 369/1990 Zb. o obecnom zriadení v znení neskorších predpisov a v súlade s ust. § 2b, § 2c a § 6 ods.1 zákona č. 369/1990 Zb. o obecnom zriadení v znení neskorších predpisov a v súlade s ustanoveniami vyhlášky MV SR č. 31/2003 Z.z., ktorou sa ustanovujú podrobnosti o označovaní ulíc a iných verejných priestranstiev a o číslovaní stavieb v platnom znení vydáva toto všeobecne záväzné nariadenie (ďalej len nariadenie).
Určenie názvu ulíc a verejných priestranstiev slúži na zabezpečenie prehľadu o umiestnení stavieb a k orientácii na území mesta.
Mesto vedie evidenciu názvov ulíc a verejných priestranstiev a na evidenčných listoch podľa jednotlivých ulíc a verejných priestranstiev vedie tiež evidenciu súpisných a orientačných čísiel stavieb.
Názvy ulíc na území obce a ich zmeny
Mesto určuje názvy ulíc a iných verejných priestanstiev a ich zmeny nariadením s prihliadnutím na rozlohu a územné usporiadanie obce.
Každý nový názov, zmenu názvu ulice alebo verejného priestranstva mesto oznámi spôsobom v meste obvyklým, tak aby sa k nej mohli obyvatelia vyjadriť. Lehota určená na vyjadrenie nesmie byť kratšia ako jeden mesiac.
Mesto Veľký Krtíš určuje názvy ulíc v súlade s ustanovenia § 2b ods. 3 zákona SNR č. 369/1990 Zb. o obecnom zriadení v znení neskorších predpisov.
V katastrálnom úzmení mesta Veľký Krtíš sa aktuálne používajú tieto názvy ulíc a iných verených priestranstiev v abecednom poradí:
A.H.Škultétyho Novohradská
Banícka Okružná
Boženy Němcovej Osloboditeľov
Červenej Armády P.O.Hviezdoslava
Družobná Pálovická cesta
Dúbravská cesta Pionierska
Duklianska Písecká
I.Madácha Poľná
J.A.Komenského SNP
J.Kráľa Školská
Ľ.Štúra Št.Tučeka
Lučenská Trhovnícka
M.R.Štefánika Venevská
Mierová Vinohradnícka
Mikszáthova Za Parkom
Mládežnícka Za Poštou
Nám.A.H.Škultétyho Záhradná
Nemocničná Železničná
Grafická časť, obsahujúca podrobné zakreslenie ulíc a iných verejných priestranstiev na území mesta, tvorí prílohu č. 1 tohto všeobecne záväzného nariadenia.
Označovanie ulíc a iných verejných priestranstiev názvami zabezpečuje mesto na vlastné náklady na orientačných tabuliach rovnakého typu.
Mesto prideľuje súpisné číslo každej budove.
Orientačné číslo slúži na účely orientácie na ulici.
Osoba určená v kolaudačnom rozhodnutí je povinná písomne požiadať mesto Veľký Krtíš o určenie súpisného čísla bezodkladne, najneskôr do 30 dní po právoplatnosti kolaudačného rozhodnutia.
Písomná žiadosť o určenie súpisného čísla musí obsahovať náležitosti podľa § 6 ods. 1 vyhlášky MV SR č. 31/2003 Z. z. v platnom znení:
meno, priezvisko a trvalý pobyt žiadateľa, ak je fyzickou osobou, alebo názov, sídlo a identifikačné číslo organizácie, ak je právnickou osobou,
kód druhu stavby a termín jej dokončenia,
a údaj o tom, či sa v budove nachádzajú byty a údaje o číslach bytov a podlažiach, na
ktorých sa byty nachádzajú.
Mesto môže zmeniť alebo zrušiť pridelené súpisné číslo len v odôvodnených prípadoch po predchádzajúcom upovedomení vlastníka stavby.
Označovanie stavieb súpisnými číslami
Mesto prideľuje súpisné čísla stavbe podľa poradia, v akom mu bola doručená úplná žiadosť a to v lehote 30 dní od jej doručenia.
Stavba, ktorej mesto Veľký Krtíš pridelilo súpisné číslo, musí byť označená tabuľkou so súpisným číslom. Vyhotovenie tabuliek so súpisnými číslami zabezpečuje mesto na vlastné náklady.
Mesto zabezpečí na vlastné náklady tabuľku aj pri jej výmene z dôvodu nečitateľnosti.
Tabuľku so súpisným číslom preberie žiadateľ súčasne s oznámením o určení súpisného čísla a zabezpečí na vlastné náklady jej pripevnenie a údržbu.
Označovanie stavieb orientačnými číslami
Žiadosť o pridelenie orientačného čísla musí obsahovať rovnaké údaje, ako žiadosť o pridelenie súpisného čísla podľa § 6 bod 2 tohto nariadenia.
Orientačné číslo sa určuje budove na účely orientácie na ulici; ak má budova viac vstupov z ulice, určuje sa orientačné číslo každému vstupu.
Každá ulica označená názvom má samostatný číselný rad orientačných čísiel, ktorý sa začína číslom 1.
Pri lineárnej zástavbe majú budovy v smere od stredu mesta na ľavej strane ulice nepárne čísla a na pravej strane ulice párne čísla číselného radu orientačných čísiel.
Pri bodovej zástavbe sa orientačné číslo určí tak, aby bolo čo najvýhodnejšie z orientačného hľadiska, ako aj z hľadiska jeho začlenenia do číselného radu orientačných čísiel ulice.
Ak sú na ulici pozemky určené na zastavanie, treba vyčleniť v číselnom rade orientačné čísla pre budúce stavby podľa ich počtu.
Ak je potrebné v číselnom rade orientačných čísel vytvoriť nové orientačné číslo, určí mesto nové číslo tak, že k najbližšiemu nižšiemu zo susediacich orientačných čísel pripojí veľké písmeno abecedy.
Tabuľku s orientačným číslom, jej pripevnenie a údržbu obstaráva na vlastné náklady žiadateľ.
Určiť, zmeniť alebo zrušiť súpisné číslo a orientačné číslo možno aj jedným rozhodnutím.
Súpisné a orientačné číslo možno určiť aj bez kolaudačného rozhodnutia, ak tak ustanovuje osobitný predpis, alebo ak sa budova nekolauduje alebo príslušný orgán od jej kolaudácie upustil.
Ak stavbe nebolo vydané kolaudačné rozhodnutie, mesto Veľký Krtíš pridelí súpisné číslo k stavbe len v prípadoch stanovených v platnej právnej úprave (zákon č. 50/1976 Zb.).
Na tomto všeobecne záväznom nariadení sa uznieslo Mestské zastupiteľstvo mesta Veľký Krtíš dňa 13.12.2016
Zmeny a doplnky tohto všeobecne záväzného nariadenia schvaľuje Mestské zastupiteľstvo mesta Veľký Krtíš.
Toto nariadenie nadobúda účinnosť dňom 01. januára 2017.
(253.2 kB)vzn_7_2016_o_urcovani_a_zmenach_nazvov_ulic_a_inych_verejnych_priestranstiev_o_urcovani_supisnych_a_orientacnych_cisel_na_uzemi_mesta_velky_NET.pdf
(1.3 MB)priloha_1_vzn_7_2016_o_urcovani_a_zmenach_nazvov_ulic.pdf
Zverejnené 14.12.2016 -MsÚ pg-
14322866

References: § 2
 § 2
 § 2
 § 6
 § 2
 § 6
 § 6